Diari Oficial de la Generalitat Valenciana


Sumari del DOGV 6265, del 12-05-2010 (2010/5281)

RESOLUCIÓ de 7 de maig de 2010, de la secretària general del Servici Valencià d'Ocupació i Formació (SERVEF), per la qual s'adjudiquen dos beques per a la realització de pràctiques professionals en la modalitat d'arquitectura en el SERVEF, efectuada per la Resolució de 19 de febrer de 2010, del director general del Servici Valencià d'Ocupació i Formació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6265

Data del DOGV
:   12-05-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/5281


Data del document
:   07-05-2010

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de maig de 2010, de la secretària general del Servici Valencià d'Ocupació i Formació (SERVEF), per la qual s'adjudiquen dos beques per a la realització de pràctiques professionals en la modalitat d'arquitectura en el SERVEF, efectuada per la Resolució de 19 de febrer de 2010, del director general del Servici Valencià d'Ocupació i Formació. [2010/5281]  
  
Mitjançant la Resolució de 19 de febrer de 2010, del director general del Servici Valencià d'Ocupació i Formació, es van convocar dos beques per a la realització de pràctiques professionals d'arquitectura en el SERVEF, publicada en el Diari Oficial de la Comunitat Valenciana número 6216, de data 1 de març de 2010.  
Igualment, mitjançant la Resolució de 30 de març de 2010, de la secretària general del Servici Valencià d'Ocupació i Formació, es va donar publicitat a la llista provisional d'aspirants admesos i exclosos, així com de les sol·licituds desestimades i motiu de la seua desestimació.  
Mitjançant la Resolució de 27 d'abril de 2010, de la secretària general del Servici Valencià d'Ocupació i Formació, es va donar publicitat a la llista definitiva d'aspirants, admesos i exclosos, tot indicant el motiu de la seua exclusió.  
El 29 d'abril de 2010 es va dictar correcció d'errors de la Resolució de 27 d'abril de 2010, de la secretària general del Servici Valencià d'Ocupació i Formació, per la qual es va donar publicitat a la llista definitiva d'aspirants admesos i exclosos en la convocatòria de dos beques per a la realització de pràctiques professionals d'arquitectura en el SERVEF, efectuada per la Resolució de 19 de febrer de 2010.  
D'acord amb allò establit en la base vuitena punt 2n, en cas d'empat en la baremació, es resoldrà, per este ordre, a favor de la persona que en el moment de presentació de sol·licituds haja acreditat el reconeixement de l'òrgan competent de tindre una discapacitat, ser víctima de violència de gènere o d'accions terroristes.  
En la resta de casos d'empat es resoldrà a favor de l'aspirant que presente millor expedient acadèmic d'acord amb la valoració establida en la base vuitena. Si encara, així persistira l'empat, este es resoldrà tenint en compte la lletra escollida en l'últim sorteig públic per a la presentació a proves i exàmens en l'administració pública, que correspon a la lletra O seguint l'ordre alfabètic de cognoms (DOCV núm. 6059, 17.07.2009).  
Les puntuacions obtingudes després de la realització i valoració de la prova de caràcter teòric i/o pràctic i la realització de l'entrevista personal, són les següents:  
Atesa la proposta de concessió de beques efectuada per la Comissió Avaluadora el 7 de maig de 2010, i fent ús de la competència delegada en el resolc quart de la Resolució de 19 de febrer de 2010 del director general del Servici Valencià d'Ocupació i Formació, per la qual es van convocar dos beques per a la realització de pràctiques professionals en la modalitat d'arquitectura en el SERVEF, resolc:  
Primer  
Adjudicar dos beques convocades mitjançant Resolució de 19 de febrer de 2010, del director general del SERVEF, per a la realització de pràctiques professionals en la modalitat d'arquitectura a Sira Azara Escrivá, amb DNI número 26448556-L, i a Nora Monllor Putzke, amb DNI número 09077533-I, el període de gaudi començarà el dia 17 de maig de 2010 i finalitzarà el 16 de maig de 2011 condicionat en tot cas a l'existència de crèdit adequat i suficient en l'exercici 2011.  
Segon  
Autoritzar el gasto i disposar el crèdit, per import de vint-i-quatre mil euros (24.000 euros) a favor de Sira Azara Escrivá, amb DNI número 91611903-O, i de Nora Monllor Putzke, amb DNI número 27553762-J, a càrrec del programa pressupostari 322.59, Beques de Formació, capítol IV, del pressupost de gastos del SERVEF, amb la distribució d'anualitats següent:  
Any 2010: 14.967,74 euros  
Any 2011: 9.032,26 euros  
Tercer  
Constituir una borsa de reserva, d'acord amb allò establit en la base setena punt 7, prioritzada per ordre de puntuació per a cobrir les vacants que puguen sorgir durant el període de gaudi de les beques, en cas de renúncia, abandonament o incompliment per part de les becàries adjudicatàries:  
  
Publiqueu esta resolució segons allò establit en la base onze de la convocatòria, amb l'advertiment que esgota la via administrativa, i contra esta podran interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana segons allò establit en els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, recurs de reposició davant este mateix òrgan en el termini d'un mes, computat en els termes ja dits, d'acord amb allò disposat en els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjudici de la possibilitat que els interessats puguen exercitar, si és el cas, qualsevol altre recurs que consideren convenient.  
València, 7 de maig de 2010.- La secretària general, p. d. (Resolc quart de la Resolució de 19.02.2010, DOCV núm. 6216, 01.03.2010): Pilar Máñez Capmany.